钦定古今图书集成/明伦汇编/氏族典/第201卷 > 《郑樵通志》 > 高商
## 钦定古今图书集成/明伦汇编/氏族典/第201卷 > 《郑樵通志》 > 高商

按《前燕录》：开弟商，刚毅严重，好学有事干，为儁范阳
太守。闻兄开战没，悲哭欧血，病不能起，扶杖乃行。儁
召见之，商涕泣不胜。儁顾谓左右曰：“自古友于之爱，
未有如商者也。”即日拜昌黎太守。商泣辞曰：“臣兄亡
于此郡，臣故不忍为之。”儁愍而改授辽西。

===高庆===按《后燕录》，“庆仕燕，太子詹事，历位司空。”